Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1

Sp. zn. : 1 Pv 280/13/5505	Liptovský Mikuláš, 22.1.2015
EEČ : 2-39-24-2015

U Z N E S E N I E

Trestná vec:	obvinený XXXXX  
Prečin:	Marenie výkonu úradného rozhodnutia podľa § 348 odsek 1 písmeno d Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 14.6.2013, spisová značka 1 Pv 280/13/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V dňoch 07. 03. 2013, 08. 03. 2013, 17. 03. 2013, 19. 03. 2013, 29. 03. 2013, 02. 04. 2013, 03. 04. 2013, 07. 04. 2013, 09. 04. 2013. 10. 04. 2013, 14. 04. 2013, 29. 04. 2013 ako uchádzač o udelenie vodičského oprávnenia na skupiny B1, B, AM vykonával cvičné jazdy po cestných komunikáciách v Autoškole XXXXX, so sídlom Na Pastierskych 108, XXXXX na osobnom motorovom vozidle značky Škoda Fabia, EVČ: LM-824CE, v dňoch 04. 04. 2013, 08. 04. 2013, 11. 04. 2013 a 12. 04. 2013 vykonal cvičné jazdy po cestných komunikáciách na osobnom motorovom vozidle zn. Škoda Fabia EVČ: LM-499BP napriek tomu, že mu bol rozhodnutím o priestupku pod č. ORPZ-LM-ODI2-P-197/2012 vydaným Okresným dopravným inšpektorátom PZ XXXXX dňa 13. 07. 2012, ktoré rozhodnutie nadobudlo právoplatnosť 13. 07. 2012, uložený zákaz činnosti viesť motorové vozidlá na dobu 12 mesiacov od právoplatnosti rozhodnutia. 

Uznesením prokurátora Okresnej prokuratúry XXXXX zo dňa 14.6.2013, spisová značka 1 Pv 280/13/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Uznesením námestníčky okresného prokurátora v Liptovskom Mikuláši sp. zn. 1 Pv 280/13/5505 zo dňa 14. 06. 2013 bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX, nar. 15. 11. 1987 za prečin marenia výkonu úradného rozhodnutia podľa § 348 ods. 1 písm. d/ Trestného zákona pre skutok uvedený vo výrokovej časti tohto uznesenia. 
	Podľa § 216 ods. 2 Trestného poriadku bola obvinenému určená skúšobná doba v trvaní 18 mesiacov. Táto uplynula 25. 12. 2014. 
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
	Pre účely rozhodnutia, či sa obvinený v skúšobnej dobe podmienečného zastavenia trestného stíhania osvedčil, boli zadovážené na obvineného odpis z registra trestov, lustrácia o tom, proti obvinenému je vedené trestné stíhanie v inej veci počas skúšobnej doby, evidenčná karta vodiča a správa Okresného úradu, Odboru všeobecnej vnútornej správy XXXXX. 
	Z vymenovaných správ a dôkazov vyplýva, že obvinený počas skúšobnej doby nebol právoplatne odsúdený ani nie je proti nemu vedené iné trestné stíhanie, tiež nebol prejednávaný za priestupok. Obvinený  tak splnil všetky podmienky potrebné pre rozhodnutie o osvedčení sa v skúšobnej dobe podmienečného zastavenia trestného stíhania. Možno konštatovať, že viedol riadny život. 
	Právoplatnosťou rozhodnutia o osvedčení sa v skúšobnej dobe nastávajú účinky zastavenia trestného stíhania podľa § 9 ods. 1 písm. e/ Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Turčinová
prokurátorka